BSBM บวก 6% แรงสุดในรอบเกือบ 3 ปี ลุ้นกำไรปีนี้โตต่อ รับราคาเหล็กพุ่ง!
ราคาหุ้น BSBM บวก 6% แรงสุดในรอบเกือบ 3 ปี ลุ้นผลงานปีนี้โตต่อ รับราคาเหล็กพุ่ง!
ราคาหุ้น BSBM บวก 6% แรงสุดในรอบเกือบ 3 ปี ลุ้นผลงานปีนี้โตต่อ รับราคาเหล็กพุ่ง!
8 เม.ย. 2564

ผู้สื่อข่าวรายงานว่า ราคาหุ้น บริษัท บางสะพานบาร์มิล จำกัด (มหาชน) หรือ BSBM  วันที่ 8 เม.ย.2564 ล่าสุด ณ เวลา 10.40 น. อยู่ที่ระดับ 1.48 บาท ปรับตัวขึ้น 0.08 บาท หรือ 5.71% ด้วยมูลค่าการซื้อขาย 31.95 ล้านบาท
โดยราคาหุ้นปรับตัวขึ้นทำจุดสูงสุดในรอบ 2 ปี 11 เดือน นับตั้งแต่ราคาหุ้นอยู่ที่ระดับ 1.51 เมื่อวันที่ 8 พ.ค.2561
อนึ่งก่อนหน้านี้ นายสาธิต โกศินานนท์ รองกรรมการผู้จัดการ และ เลขานุการ เปิดเผยว่า ผลงานปี 64 น่าจะเป็นปีที่ดีของบริษัทโดยเฉพาะช่วงครึ่งปีแรกยังรับผลดีจากราคาเหล็กพุ่งแรงส่งผลให้มีลุ้นผลงานไตรมาส 1-2/64  ขณะที่บริษัทยังคงตั้งเป้ารายได้และกำไรปี 64 เติบโต 10-20 % จากปีก่อน ที่มีรายได้ 1,573.39 ล้านบาท และมีกำไรสุทธิอยู่ที่ 84 ล้านบาท
ขณะที่ผลประกอบการปี 2563 บริษัทมีกำไรสุทธิ 84.02  ล้านบาท เติบโตเกือบ 1 เท่าตัว เมื่อเทียบกับช่วงเดียวกันเมื่อปีก่อนมีกำไรสุทธิ 48.55 ล้านบาท